په افغانستان کې د ناټو رول - په واشنگټن کې غونډه
په افغانستان کې د ناټو د رول د پراختیا تر عنوان لاندې، د دوشنبې په ورځ دلته په واشنگټن کې د ویلسن په څیړنیز مرکز کې د سیاسي او نظامي کا
په غونډه کې د امریکايي پوځي او سیاسي کارپوهانو تر څنگ کاناډاييکارپوهانو هم گډون درلود او په افغانستان کې د ناټو د ماموریت په بریالیتوبونو،ناکامیو او ددغه تړون په مخکې د پرتو خنډونو په باب وغږیدل. د امریکاز په مشاورتي مرکز کې د امریکا او کاناډا د اړیکو کار پوهه، پامیلاوالین په دې عقیده ده چې په افغانستان کې د ناټو د قواوو موجودیت د افغانانو لپارهارزښت لري. هغې وویل: "هغه څه چې موږ د افغانانو له مختلفو قشرونو، ښوونکو، قوميشوراگانو او والیانو او نورو افرادو نه اوریدلي، دا دي چې که تاسو پاتې شئ موږشاید گټونکي نه اوسو خو که تاسو ولاړ شئ نو موږ حتماً بایلونکي یو" میرمن والین په افغانستان کې د ناټو د عسکرو په کتار کې په مشخص ډول دکاناډايي قواوو رول د پام وړ وباله. دې وویل، که څه هم کاناډايي عسکرو پهافغانستان کې خپل ٨٠ تنه ملگري له لاسه ورکړي دي خو بیا هم خپل ماموریت په ښه ډولتر سره کوي. پامیلا والین وویل، په مطبوعاتو کې د افغانستان د پرمختگونو په باب ډیر کمخبرونه راځي او یوازې د جگړو او تلفاتو خبرونه خپریږي او ددې کار علت یې دا وښودچې اکثره بهرني خبریالان چې افغانستان ته ځي، هغوی په نظامي پوستو کې ځای په ځایکیږي او له هغه ځایه یوزاې د تلفاتو د خبرونو خپرول ممکن دي. د کاناډا د سلطنتي نظامي پوهنتون د حقوقو استاد، جیول سکولسکي غونډې ته دخبرو پر وخت وویل چې په کاناډا کې د افغانستان د نظامي ماموریت سره هغه وخت عامهملاتړ زیات شو، کله چې د افغانستان په باب د ناکامه حکومت مساله راپورته شوه. ښاغلي سکولسکي وویل، کاناډایان په دې عقیده دي چې د ناکام حکومت موجودیت د دوی پهنقص هم تمامیدای شي او له همدې آمله یې په افغانستان کې د خپل پوځ د ماموریت ملاتړوکړ. خو دی وايي، د کاناډا حکومت نه دی توانیدلی چې ملت د خپلو پوځي پالیسیو پهباب وپوهوي. سکولسکي وايي: "د پوځ لوی درستیز ته د حکومت تر بل هر غړي خلکو پهدرنه سترگه کتل او وسله والو قواوو ته هم خلکو په درنښت کتل. خو مشکل پالیسۍ جوړکړ. لکه څنگه چې تاسو واورېدل حکومت دغه پالیسي په سمه توگه نه تشریح کوله او خلکبه نه خبریدل چې څه روان دي". جیول سکولسکي وویل، دکاناډا خلک لا تر اوسه په افغانستان کې د خپل پوځي ماموریت په باب په ابهام کېواقع دي. هغه په کاناډا کې د عامه نظرونو یوه وروستۍ سروې یاده کړه. په دغې سروېکې ۴٣ فیصده کاناډایانو د افغانستان له بیارغونې او پرمختگ سره د مرستې کولو ملاتړکړی خو یوازې څلور فیصده خلکو له طالبانو سره د کاناډايي عسکرو د جگړې طرفداري کړېده. ښاغلي سکولسکي وویل، که خلکو ته پالیسي توضیح شي او په واقعیتونو وپوهولشي، ددې امکان شته چې ډیرې ستونزې ورسره هوارې شي. تامس لینچ په ٢٠٠۴م کال کې په افغانستان کې د امریکا د سفارت پوځي مشاورو. او ددې تر څنگ یې د افغانستان او په نړۍ کې د سخت دریځو مسلمانانو په باب تحقیقکړی دی. په غونډه کې ښاغلي لینچ وویل چې تر ٢٠٠٥ کال پورې دافغانستان په ختیځ او جنوب کې چې دا وخت یې وضعه ناارامه ده، حالت ښه و. خو پههمهغه کال د طالبانو تر څنگ د گلبدین حکمتیار او جلال الدین حقاني په مشرئ دفعالیتونو رامنځته کیدل، د ناټو ماموریت هم ور سخت کړ. تامس لینچ په اوسنيو شرایطوکې مهمه دا گڼي چې د ناټو قواوې باید د افغانستان خلکو ته دا احساس پیدا کړي چېدوامداره ملگرتیا یې کوي. دی وايي، په دې باور دی چې افغانستان ته د کافي قواوواستول مهمه خبره ده. تامس لینچ وايي: "په دوهم قدم کې باید دا ومنل شي چې هغو سیموته د ناټو په چوکاټ کې د اضافي عسکرو لیږل مهم دي چیرې چې د افراطیانو په خلافجگړه روانه ده". ښاغلی لینچ افراطیانو ته د ماتې ورکولو یوازنۍ لاره همدا گڼي چې باید دناټو قواوې هغو سیمو ته د کافي عسکرو لیږلو ته غاړه کیږدي چیرې چې افراطیان فعالدي. د امریکا د ( نیشنل ډیفنس ) پوهنتون استاد او د سیاسي چارو کارپوه،چارلس بري بیا مهمه دا گڼي چې د ناټو او امریکا قواوې په افغانستان کې خپلفعالیتونه منسجم کړي. ښاغلی بري غونډې ته د خبرو پر وخت په افغانستان کې تر لاسهشوي بریالیتوبونه مهم وگڼل او د مثال په ډول د کندهار په ارغنداب کې د افغان مليقواوو ( پولیسو او اردو ) عملیات یې یاد کړل چې دده په وینا، قواوو وکولای شولسیمه له وسله والو طالبانو څخه پاکه کړي. خو چارلس بري وايي، باید دغه پروسه نورههم گړندۍ شي او د افغانستان قواوې په خپلو پښو ودریږي.